**Úprava výšky poistenia a poistnej sumy od 1.1.2025**

Poistenie zodpovednosti zamestnanca za škodu spôsobenú zamestnávateľovi pri výkone povolania

Odborové združenie železničiarov (OZŽ) poskytuje **svojim členom benefit - Poistenie zodpovednosti zamestnanca za škodu spôsobenú zamestnávateľovi pri výkone povolania a dohliada na riešenie škodových udalostí.** Výhodné poistenie pre členov OZŽ je na základe spoločnej Poistnej zmluvy č. 595037052-08 uzatvorenej medzi OSŽ, OZŽ a Poisťovňou Kooperativa Praha.

Od marca 2016 do augusta 2024 sa celkom poistilo **3 646 členov OZŽ** a bolo vyriešených **199 škodových udalostí.**

 Z dôvodu vyššieho poistného plnenia škodových udalostí, pristúpila poisťovňa Kooperativa **od 1.1.2025 k úprave výšky poistného a poistnej sumy.**

Výška zvolenej poistnej sumy závisí od výšky **4-mesačnej priemernej hrubej mzdy člena OZŽ.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Výška poistnej sumy | **5 600 €** | **6 800 €** | **8 000 €** | **11 200 €** | **14 400 €** | **16 800 €**  | **20 800** | **24 800** |
| Ročné poistné | **24 €** | **31 €** | **39 €** | **55 €** | **70 €** | **83 €** | **103 €**  | **123 €** |

**Spoluúčasť zamestnanca – člena OZŽ** na škodovej udalosti je vo výške **5%** ohraničená sumou **min. 20 € max. 120 €**.

Podmienkou poistenia je **členstvo v Odborovom združení železničiarov.**

Poistenie zodpovednosti zamestnanca za škodu spôsobenú zamestnávateľovi pri výkone povolania platí v rámci Európskej únie na hlavný pracovný pomer a vedľajší pracovný pomer (brigáda), ktorý zamestnanec vykonáva na základe písomnej dohody a kryje škody až do výšky 4-násobku priemernej mesačnej hrubej mzdy,

V prípade, ak má zamestnanec – člen OZŽ **uzatvorené poistenie** za sumu ročného poistenia platného do **31.12.2024** a počas roka 2025 dosiahne vyššiu priemernú hrubú mzdu, môže si navýšiť poistné/poistnú sumu zaplatením **doplatku** podľa výšky ročného poistného **platného do 31.12.2024.** Zaplatením doplatku sa poistenie nepredlžuje.

**Poistenie je uzatvorené na 1 rok a poistnú dobu nie je možné skrátiť ani predĺžiť.**

Informácie týkajúce sa **poistenia zodpovednosti** zamestnanca za škodu spôsobenú zamestnávateľovi pri výkone povolania a riešenia **škodových udalostí** poskytuje:

 Ing. Zuzana Lunáková

 mobil: 0903796578

 e-mail: lunakova@ozz.sk